ศบค. วิเคราะห์จำนวนผู้เสียชีวิตในกรุงเทพฯ ส่วนใหญ่เป็นผู้สูงอายุ จึงมีการพิจารณาปรับเตียง ICU ใหม่
นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. เปิดเผยว่า เมื่อวานนี้(4 ก.ค.) ผู้ว่าราชการกรุงเทพมหานคร ได้หารือร่วมกับพลเอก ณัฐพล นาคพาณิชย์ เลขาธิการสภาความมั่นคงแห่งชาติ (สมช.)ในฐานะผู้อำนวยการศูนย์ปฏิบัติการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศปก.ศบค.) โดยทำการวิเคราะห์ผู้ป่วยที่เสียชีวิตในกรุงเทพฯ จากสถิติพบว่า เป็นผู้ชายมากกว่าผู้หญิง ส่วนใหญ่เป็นผู้สูงอายุและมีโรคประจําตัวสำหรับสถานการณ์ผู้ติดเชื้อใน กทม. เป็นคลัสเตอร์ ยังพบ 117 แห่ง ใน 46 เขต /ส่วนต่างจังหวัด ได้แก่ สมุทรสาคร พบคลัสเตอร์ใหม่ โรงงานอาหารกระป๋อง 2 แห่ง 13 รายและ 14 ราย, โรงงานเสื้อผ้า อ้อมน้อย 53 ราย /ชลบุรี บริษัทโลจิสติกส์ศรีราชา 12 ราย /พระนครศรีอยุธยา ตลาดใหญ่วังน้อย 181 ราย /จังหวัดตาก โรงงานเสื้อผ้า แม่สอด 33 ราย /ฉะเชิงเทรา แคมป์ก่อสร้าง 18 รายที่ประชุม ศปก.ศบค. ห่วงใยกรณีผู้ป่วยจำนวนมากต้องการเตียง ซึ่งจะต้องมีการปรับเตียงสีเหลืองและสีแดง ให้ใช้อยู่กับโรงพยาบาลเป็นส่วนใหญ่ ส่วนผู้ป่วยระดับสีเขียว จะต้องกลับไปแยกกักตัวที่บ้าน (home isolation) หรือ community isolation การแยกจากในชุมชน อีกประมาณ 20 แห่ง ที่จะดำเนินการเร็วๆนี้ นอกจากนี้ จะมีการพิจารณาปรับเตียงโดยให้ผู้ป่วยปกติไม่ใช่โควิด-19 ที่จะเข้ารักษาตัวที่ห้อง ICU หากรอได้ให้รอไปก่อน เพื่อให้ผู้ป่วยโควิด-19 ที่มีระดับสีเหลือง ย้ายเข้าไปอยู่ในวอร์ดไอซียูแทน จะสะดวกกว่า ICU สนามนายแพทย์ทวีศิลป์ ยังกล่าวถึงภูเก็ตแซนด์บ็อกซ์ ว่า พยายามเดินหน้าต่อ แม้ภาพรวมของประเทศ จะยังมีผู้ติดเชื้อเพิ่มขึ้น แต่ในจังหวัดภูเก็ต จะดูแลภายในจังหวัดตัวเอง ซึ่งภาพรวมของการจองห้องพักแล้ว กว่า 7,000 คน ที่ป่าตอง มีนักท่องเที่ยวจากห้องพักมากที่สุด เนื่องจากเป็นสถานที่ท่องเที่ยวที่ได้รับความนิยม ซึ่งอาจทำให้พี่น้องคนไทยไม่สะดวกสบาย ขอให้ทุกคนเข้าใจ เพื่อที่จะทราบว่าโมเดลดังกล่าว สามารถขับเคลื่อนต่อได้หรือไม่ทั้งนี้ ยอมรับว่า มีผู้ติดเชื้อสายพันธุ์อังกฤษ เพิ่มขึ้น 1.4 เท่า ทำให้ต้องมีการปรับเพื่อขยายเตียงผู้ป่วยระดับสีเหลืองและสีแดงมากขึ้น และแยกผู้ที่ยังไม่ได้ติดเชื้อ ซึ่งเป็นกลุ่มเสี่ยงออกจากผู้ป่วยให้มากที่สุด พร้อมย้ำ การฉีดวัคซีน ส่งผลให้อัตราการเสียชีวิตของผู้สูงอายุและผู้ป่วยเจ็บกลุ่มโรคมีสถิติลดลง แต่ก็ขึ้นอยู่กับปริมาณวัคซีนที่จะเข้ามาด้วย